III. OBRAZLOŽENJE PRIJEDLOGA I. IZMJENA I DOPUNA PRORAČUNA GRADA JASTREBARSKOG ZA 2026. GODINU

Pravni temelj za donošenje I. Izmjena i dopuna Proračuna Grada Jastrebarskog za 2026. godinu

· članak 10. i članak 45. Zakona o proračunu („Narodne novine“, broj 144/21)
· članak 17. – 45. Zakona o proračunu („Narodne novine“, broj 144/21)        
· Pravilnik o planiranju u sustavu proračuna („Narodne novine“, broj 1/24)                                                                                                                                                                                                                                                                                                                                                                                                                                                                                                                                                                                                                                    
· članak 32. Statuta Grada Jastrebarskog („Službeni vjesnik Grada Jastrebarskog“, broj 1/18, 3/20 i 2/21)

Razlozi za donošenje I. Izmjena i dopuna Proračuna Grada Jastrebarskog za 2026. godinu 

Gradsko vijeće Grada Jastrebarskog na 4. sjednici održanoj 15. prosinca 2025. godine usvojilo je Proračun Grada Jastrebarskog za 2026. godinu („Službeni vjesnik Grada Jastrebarskog“, broj 6/25) u ukupnom iznosu od 32.525.000,00 €.

Tada su sredstva Proračuna Grada Jastrebarskog za 2026. godinu planirana sukladno važećim zakonima iz područja poreza, te na osnovi makroekonomskih predviđanja, stanja gospodarstva na lokalnoj razini, podacima o ugovorenim sredstvima za provedbu projekata Grada iz vanjskih izvora financiranja te na osnovi realizacije prihoda prethodna tri kvartala 2025. godine. 

Od donošenja Proračuna za 2026. godinu određene planirane postavke rashoda su odstupile od planiranog, a na prihodovnoj strani proračuna je došlo do novonastalih okolnosti u provođenju EU projekata i projekata financiranih iz nacionalnih izvora stoga se pristupilo izradi nacrta I. izmjenama i dopunama proračuna za 2026. godinu.

Prijedlog I. Izmjena i dopuna Proračuna Grada Jastrebarskog za 2026. godinu izrađen je na temelju procjene stvarnog stanja, ali i realizacije prihoda i rashoda u prvom kvartalu proračunske 2026. godine, zahtjeva proračunskih korisnika i trgovačkih društava u vlasništvu Grada te sukladno terminskim planovima provedbe EU projekata. I. Izmjenama i dopunama Proračuna obuhvaćeni su započeti, a nerealizirani projekti iz 2025. godine, a čija realizacija se očekuje tijekom ove proračunske godine. Također, u prijedlog I. Izmjena i dopuna Proračuna Grada Jastrebarskog za 2026. godinu uvršten je ostvareni konsolidirani rezultat poslovanja za 2025. godinu: višak u iznosu od 2.799.400,00 € (utvrđen Godišnjim izvještajem o izvršenju proračuna Grada Jastrebarskog za 2025. godinu).  

Nastavno na prethodno navedeno, kod izrade prijedloga I. Izmjena i dopuna proračuna Grada Jastrebarskog za 2026. godinu se:
· ponovno realno procijenilo plansko ostvarenje prihoda i rashoda do kraja proračunske 2026. godine sukladno programima te aktivnostima/ projektima koji se planiraju provoditi,
· izmjene i dopune plana prethodno uskladile s prijedlozima nadležnih upravnih odjela i s prijedlozima proračunskih korisnika, a pritom uzimajući u obzir proračunske mogućnosti,
· procijenile aktivnosti i sredstva potrebna za provedbu kapitalnih i EU projekata temeljem sklopljenih ugovora i dinamike provođenja aktivnosti u okviru istih te posljedično tome, refundacije odobrenih sredstava pomoći,
· rasporedio ostvareni višak iz 2025. godine sukladno namjenama izvora financiranja iz kojeg potječe,
· ponovno uravnotežio proračun.



3.1. OBRAZLOŽENJE OPĆEG DIJELA I. IZMJENA I DOPUNA PRORAČUNA GRADA JASTREBARSKOG ZA 2026. GODINU  

3.1.1. Obrazloženje prihoda i primitaka, rashoda i izdataka proračuna 

Prijedlogom I. Izmjena i dopuna Proračuna Grada Jastrebarskog za 2026. godinu ukupni konsolidirani prihodi i primici povećavaju se za 2.198.600,00 € te iznose 33.595.600,00 €, a ukupni konsolidirani rashodi i izdaci, povećavaju se za 3.870.000,00 € te iznose 36.395.000,00 €. Više planirana sredstva rashoda nad prihodima u iznosu od 2.799.400,00 € pokrivaju se raspoloživim sredstvima iz prethodnih godina, a koja su utvrđena Godišnjim izvještajem o izvršenju proračuna Grada Jastrebarskog za 2025. godinu. Utvrđeni višak prihoda sastoji se od: viška prihoda Grada u iznosu od 3.113.600,00 € te manjka prihoda proračunskih korisnika u iznosu od 314.200,00 €. Detaljan prikaz rezultata se daje pod točkom 3.1.2. Prikaz manjka odnosno viška proračuna. 

U nastavku u tablici 1. Daje se prikaz promjena prihoda i primitaka te rashoda i izdataka kao i prikaz prenesenog viška iz prethodne godine.  

Tablica 1. I. Izmjene i dopune Proračuna Grada Jastrebarskog za 2026. godinu prema osnovnoj klasifikaciji
	OPIS
	PLANIRANO      2026.
	PROMJENA      IZNOS
	INDEKS        (%)
	NOVI IZNOS     2026.

	A. UKUPNO PRIHODI I PRIMICI
	31.397.000,00
	2.198.600,00
	107,00
	33.595.600,00

	Prihodi poslovanja                                                                                  
	26.916.000,00
	2.135.800,00
	107,94
	29.051.800,00

	Prihodi od prodaje nefinancijske imovine                                                            
	1.081.000,00
	62.800,00
	105,81
	1.143.800,00

	Primici od financijske imovine i zaduživanja                                                        
	3.400.000,00
	0,00
	0,00
	3.400.000,00

	
	
	
	
	

	B. UKUPNO RASHODI I IZDACI
	32.525.000,00
	3.870.000,00
	111,90
	36.395.000,00

	Rashodi poslovanja                                                                                  
	15.225.600,00
	621.400,00
	104,08
	15.847.000,00

	Rashodi za nabavu nefinancijske imovine                                                             
	16.882.400,00
	3.248.600,00
	119,24
	20.131.000,00

	Izdaci za financijsku imovinu i otplate zajmova                                                     
	417.000,00
	0,00
	0,00
	417.000,00

	
	
	
	
	

	C. RASPOLOŽIVA SREDSTVA IZ PRETHODNIH GODINA
	1.128.000,00
	1.671.400,00
	248,17
	2.799.400,00

	
	
	
	
	

	VIŠAK/MANJAK (A+B+C)
	0,00
	0,00
	0,0
	00,00



U nastavku se daje pojašnjenje predloženih povećanja/smanjenja prihoda i primitaka te rashoda i izdataka na razini razreda i skupina pripadajuće ekonomske klasifikacije, kao i indeksi njihovih promjena.


PRIHODI I PRIMICI PRORAČUNA

Tablica 2. Prikaz promjena razreda i osnovnih skupina prihoda i primitaka
	 BROJ 
KONTA
	VRSTA PRIHODA I PRIMITAKA 
	PLANIRANO 2026.
	PROMJENA IZNOS 
	NOVI IZNOS 2026.

	UKUPNO PRIHODI I PRIMICI S VIŠKOM 
	32.525.000,00
	3.870.000,00
	36.395.000,00

	A. RAČUN PRIHODA

	6
	Prihodi poslovanja
	26.916.000,00
	2.135.800,00
	29.051.800,00

	61
	Prihodi od poreza
	11.110.000,00
	1.372.000,00
	12.482.000,00

	63
	Pomoći iz inozemstva i od subjekata unutar općeg proračuna
	9.505.800,00
	616.000,00
	10.121.800,00

	64
	Prihodi od imovine
	1.369.100,00
	22.000,00
	1.391.100,00

	65
	Prihodi od upravnih i administrativnih pristojbi, pristojbi po posebnim propisima i naknada
	3.314.300,00
	111.500,00
	3.425.800,00

	66
	Prihodi od prodaje proizvoda i robe te pruženih usluga, prihodi od donacija te povrati po protestira
	1.561.800,00
	-10.700,00
	1.551.100,00

	68
	Kazne, upravne mjere i ostali prihodi
	55.000,00
	25.000,00
	80.000,00

	7
	Prihodi od prodaje nefinancijske imovine
	1.081.000,00
	62.800,00
	1.143.800,00

	71
	Prihodi od prodaje neproizvedene dugotrajne imovine
	1.080.000,00
	0,00
	1.080.000,00

	72
	Prihodi od prodaje proizvedene dugotrajne imovine
	1.000,00
	62.700,00
	63.700,00

	73
	Prihodi od prodaje plemenitih metala i ostalih pohranjenih vrijednosti
	0,00
	100,00
	100,00

	B. RAČUN ZADUŽIVANJA/FINANCIRANJA

	8
	Primici od financijske imovine i zaduživanja
	3.400.000,00
	0,00
	3.400.000,00

	84
	Primici od zaduživanja
	3.400.000,00
	0,00
	3.400.000,00

	C. RASPOLOŽIVA SREDSTVA IZ PRETHODNIH GODINA

	9
	Vlastiti izvori
	1.128.000,00
	1.671.400,00
	2.799.400,00

	92
	Rezultat poslovanja
	1.128.000,00
	1.671.400,00
	2.799.400,00




PRIHODI POSLOVANJA

Prihodi poslovanja u prijedlogu I. Izmjenama i dopunama proračuna Grada Jastrebarskog za 2026. godinu povećavaju se za 2.135.800,00 € te sada iznose 29.051.800,00 €. Povećanje prihoda poslovanja najvećim dijelom proizlazi iz povećanja skupine prihoda od poreza te od pomoći. Detaljno pojašnjenje promjena po skupinama prihoda daje se u nastavku.
 
· Prihodi od poreza
Ova skupina prihoda povećava se za 1.372.000,00 € i sada iznosi 12.482.000,00 €. Povećanje ove skupine prihoda uvjetovano je povećanjem planiranog iznosa prihoda od poreza na dohodak uslijed pozitivnih gospodarskih kretanja i rasta plaća te realizacije istog u prvom kvartalu ove proračunske godine. Također, došlo je do znatnijeg povećanja planiranog prihoda od poreza na promet nekretnina uslijed aktivacije tržišta nekretnina na području grada te posljedično tome dobre naplate predmetnog poreza.  

· Pomoći iz inozemstva i od subjekata unutar općeg proračuna 
Ova skupina prihoda povećava se o u ukupnom iznosu za 616.000,00 € te sada navedeni prihodi iznose 10.121.800,00 €. Predmetno povećanje ove skupine najvećim dijelom se odnosi na odobrena sredstva pomoći temeljem Ugovora o dodjeli bespovratnih sredstava za projekt Razvoja zelene infrastrukture u naselju Domagović. 



· Prihodi od imovine 
Ova skupina prihoda se povećava za 22.000,00 € i sada iznosi 1.391.100,00 €. Povećanje je uvjetovano više planiranim iznosom prihoda od naknada za koncesije na vodama i javnom vodnom dobru te od gradskih koncesija.  

· Prihodi od upravnih i administrativnih pristojbi, pristojbi po posebnim propisima i naknada
Prihodi od upravnih i administrativnih pristojbi i naknada povećavaju se za 111.500,00 € i sada iznose 3.425.800,00 €. Povećanje ove skupine prihoda uvjetovano je povećanjem planiranog prihoda s osnove komunalne naknade budući se za veći broj poslovnih korisnika tijekom ove godine izlaze olakšice za plaćanje komunalne naknade budući je prošlo tri godine od početka poslovanja na području Grada te planiranog prihoda s osnove komunalnog doprinosa sukladno raspoloživim informacijama o gradnji.   

· Prihodi od prodaje proizvoda i roba te pruženih usluga i od donacija 
Ova skupina prihoda se smanjuje za 10.700,00 € i sada iznosi 1.551.100,00 €. Smanjenje je uvjetovano manje planiranim prihodom od pruženih usluga, a koji prihod je Grad ostvarivao do Hrvatskih voda budući je obavljao poslove naplate naknade za uređenje voda u ime i za račun Hrvatskih voda, a obzirom da su od 1.1.2026. godine Hrvatske vode preuzele natrag na sebe obavljanje predmetnih poslova Grad više neće ostvarivati prihode s te osnove.  

· Kazne, upravne mjere i ostali prihodi
Prihodi od kazni, upravnih mjera i ostalih prihoda povećavaju se za 25.000,00 € i sada iznose 80.000,00 €, a povećanje se najvećim dijelom odnosi na povrat isplaćenih sredstava za elektroenergetsku suglasnost iz ranijih godina obzirom na promijenjene okolnosti. 


PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine povećavaju se za 62.800,00 € i sada iznose 1.143.800,00 €.

· Prihodi od prodaje neproizvedne dugotrajne imovine 
Navedena skupina prihoda prijedlogom ovih I. izmjena i dopuna proračuna za 2026. godinu ostaje nepromijenjena. 

· Prihodi od prodaje proizvedene dugotrajne imovine 
Ova skupina prihoda povećava se za 62.700,00 €, a najvećim dijelom se odnosi na planirani prihod od nekretnine u vlasništvu Grada koja se planira prodati, dok se manji iznos predmetnog povećanja odnosi na prihode koje je ostvario jedan proračunski korisnik od prodaje proizvedene imovine koju više ne koristi. 

· Prihodi od prodaje plemenitih metala i ostalih pohranjenih vrijednosti 
Ova skupina prihoda se planira kao rezultat potrebe knjigovodstvenog evidentiranja darovanja medalja temeljem Zaključka gradonačelnika (KL: 024-02/26-02/02, UR: 238-12-26-2, od 27.01.2026.). Naime, sukladno odredbama članka 173., stavka 5. Pravilnika o proračunskom računovodstvu i računskom planu, kapitalne donacije dugotrajne nefinancijske imovine potrebno je iskazati istovremeno i kao prihod i kao rashod.
PRIMICI OD FINANCIJSKE IMOVINE I ZADUŽIVANJA 
Primici od financijske imovine i zaduživanja ovim I. Izmjenama i dopunama proračuna Grada Jastrebarskog za 2026. godinu ostaju nepromijenjeni. 


RASHODI I IZDACI PRORAČUNA

Tablica 3. Prikaz promjena razreda i osnovnih skupina rashoda i izdataka
	BROJ 
KONTA
	VRSTA RASHODA I IZDATAKA 
	PLANIRANO 2026.
	PROMJENA IZNOS 
	NOVI IZNOS 2026.

	UKUPNO RASHODI I IZDACI 
	32.525.000,00
	3.870.000,00
	36.395.000,00

	A. RAČUN RASHODA

	3
	Rashodi poslovanja
	15.225.600,00
	621.400,00
	15.847.000,00

	31
	Rashodi za zaposlene
	6.211.300,00
	152.100,00
	6.363.400,00

	32
	Materijalni rashodi
	5.271.200,00
	744.600,00
	6.015.800,00

	34
	Financijski rashodi
	393.100,00
	-2.400,00
	390.700,00

	35
	Subvencije
	352.000,00
	-43.000,00
	309.000,00

	36
	Pomoći dane u inozemstvo i unutar općeg proračuna
	300.500,00
	3.000,00
	303.500,00

	37
	Naknade građanima i kućanstvima na temelju osiguranja i druge naknade
	376.500,00
	53.000,00
	429.500,00

	38
	Rashodi za donacije, kazne, naknade šteta i kapitalne pomoći
	2.321.000,00
	-285.900,00
	2.035.100,00

	4
	Rashodi za nabavu nefinancijske imovine
	16.882.400,00
	3.248.600,00
	20.131.000,00

	41
	Rashodi za nabavu neproizvedene dugotrajne imovine
	1.237.700,00
	-121.400,00
	1.116.300,00

	42
	Rashodi za nabavu proizvedene dugotrajne imovine
	8.908.100,00
	919.100,00
	9.827.200,00

	43
	Rashodi za nabavu plemenitih metala i ostalih pohranjenih vrijednosti
	0,00
	0,00
	0,00

	45
	Rashodi za dodatna ulaganja na nefinancijskoj imovini
	6.736.600,00
	2.450.900,00
	9.187.500,00

	B. RAČUN FINANCIRANJA

	5
	Izdaci za financijsku imovinu i otplate zajmova
	417.000,00
	0,00
	417.000,00

	54
	Izdaci za otplatu glavnice primljenih kredita i zajmova
	417.000,00
	0,00
	417.000,00




RASHODI POSLOVANJA

Rashodi poslovanja I. Izmjenama i dopunama proračuna Grada Jastrebarskog za 2026. godinu povećavaju se za 3.870.000,00 € te sada iznose 36.395.000,00 €. U okviru navedenog razreda najveće povećanje je na skupini materijalnih rashoda, slijede rashodi za zaposlene te naknade građanima i kućanstvima. U nastavku se daje detaljno obrazloženje povećanja odnosno smanjenja po skupinama rashoda. 

· Rashodi za zaposlene 
[bookmark: _Hlk202526529]Skupina rashoda za zaposlene povećava se u apsolutnom iznosu za 152.100,00 € i sada iznosi 6.363.400,00 €. Predmetno povećanje najvećim dijelom se odnosi na sredstva koja je potrebno osigurati za usklađivanje plaća zaposlenih u Dječjem vrtiću Radost s Odlukom o visini osnovice za obračun plaće u javnim službama u 2026. godini („Narodne novine“, broj 11/26) budući je člankom 47. Kolektivnog ugovora određeno da osnovica za izračun plaća jednaka je osnovici za izračun plaće za službenike i namještenike u javnim službama. Temeljem Odluke o visini osnovice za obračun plaće u javnim službama u 2026. godini („Narodne novine“, broj 11/26) osnovica zaposlenima u javnim službama u 2026. godini se povećava 3 puta i to kako slijedi: 
· od 1. siječnja 2026. do 31. ožujka 2026. 1.004,87 € bruto i primjenjuje se počevši s plaćom za mjesec siječanj, koja se isplaćuje u mjesecu veljači
· od 1. travnja 2026. do 31. srpnja 2026. 1.015,00 € bruto i primjenjuje se počevši s plaćom za mjesec travanj, koja se isplaćuje u mjesecu svibnju
· od 1. kolovoza 2026. do 30. studenoga 2026. 1.025,00 € bruto i primjenjuje se počevši s plaćom za mjesec kolovoz, koja se isplaćuje u mjesecu rujnu
· od 1. prosinca 2026. pa nadalje 1.035,00 eura bruto i primjenjuje se počevši s plaćom za mjesec prosinac 2026., koja se isplaćuje u mjesecu siječnju 2027.
odnosno sveukupno 3 % na razini 2026. godine. 
Predmetna osnovica se primjenjuje i na zaposlene kod korisnika Centar za kulturu i Glazbena škola. 

· Materijalni rashodi
Materijalni rashodi povećavaju se za 744.600,00 € i sada iznose 6.015.800,00 €. Navedeno povećanje se najvećim dijelom odnosi na povećanje podskupine rashoda za usluge budući je bilo potrebno osigurati dodatna sredstva za održavanje komunalne infrastrukture odnosno sanaciju šteta nastalih na nerazvrstanim cestama, javnim i zelenim površinama, javnoj rasvjeti te objektima u vlasništvu Grada nakon prirodne nepogode olujni i orkanski vjetar koji je zadesio područje Grada krajem ožujka. Također, došlo je do znatnijeg povećanja planiranih rashoda za usluge kod proračunskog korisnika Centar za kulturu budući su osigurana dodatna sredstva za održavanje manifestacija Ljeto u Jaski, Cvjetna Jaska, Plac Mljac, Jaska art festival i drugo. Osigurana su dodatna sredstava za redovan rad Gradske uprave (usluge odvjetnika, grafičke i tiskarske usluge, troškovi promidžbe i informiranja, troškovi najma aplikativnih rješenja i sl.). Povećavaju se i planirana sredstva za ostale nespomenute rashode poslovanja budući je bilo potrebno osigurati dodatna sredstva za održavanje gradskih manifestacija te za provedbu aktivnosti Centra za kulturu. Povećavaju se i materijalni rashodi, a što je najvećim dijelom uvjetovano potrebom osiguranja dodatnih sredstava za troškove električne energije budući je Uredba o izmjenama Uredbe Vlade RH o otklanjanju poremećaja na domaćem tržištu energije  na snazi do 30. rujna ove godine. 

· Financijski rashodi 
Ova skupina prijedlogom I. Izmjena i dopuna Proračuna za 2026. godinu smanjuje se za 2.400,00 €, najvećim dijelom uvjetovano nižom realizacijom bankovne naknade prilikom odobrenja kredita za financiranje kapitalnog projekta izgradnje područnog vrtića Radost 6.

· Subvencije 
[bookmark: _Hlk202520617]Ova skupina prijedlogom I. Izmjena i dopuna Proračuna za 2025. godinu smanjuje se za 43.000,00 €. Predmetno smanjenje odnosi se na subvencije malom gospodarstvu odnosno djelatnosti dadilja sukladno dosad pristiglim zahtjevima koji su manji od prvotnog planiranog, a također jedan obrt dadilja nije proširio svoje kapacitete kao što je bilo najavljeno prilikom planiranja proračuna za 2026. godinu, a za što su bila osigurana sredstva izvornim planom. 

· Pomoći dane u inozemstvo i unutar općeg proračuna
Ova skupina rashoda se povećava za 3.000,00 € i sada iznosi 303.500,00 €, a predmetno povećanje se odnosi na planirana sredstva za sufinanciranje aktivnosti produženog boravka u osnovnoj školi u Krašiću za učenike s područja Grada koji će pohađati isti ukoliko dođe do njegova pokretanja. 



· Naknade građanima i kućanstvima
Povećanje skupine naknada građanima i kućanstvima je za 53.000,00 € i one sada iznose 429.500,00 €. Povećanje je uvjetovano osiguranjem dodatnih sredstva za Srednju školu Jastrebarsko za provedbu nastavnog smjera logističar kao i za sufinanciranje vrtića u drugim JLS-ovima djeci s područja Grada, a koja nisu upisana u redovni program predškolskog odgoja u Dječjem vrtiću Radost. 

· Rashodi za donacije, kazne, naknade šteta i kapitalne pomoći 
Ova skupina rashoda se smanjuje za 285.900,00 €  i sada iznosi 2.035.100,00 €. Iako je na razini skupine smanjenje unutar iste je više značajnih promjena na sljedećim podskupinama rashoda:
· Tekuće donacije- se povećavaju čime su osigurana dodatna sredstva za redovan rad Turističke zajednice Grada Jastrebarskog i Vatrogasne zajednice Grada te ostale potrebe u vatrogastvu i društvenim djelatnostima koje se financiraju putem javnog poziva 
· Kapitalne donacije- uvršten je projekt obnove DVD doma Stankovo u iznosu ostvarenog sufinanciranja od strane Zagrebačke županije u iznosu od 20.000,00 €, dok će se preostala potrebna sredstva za provedbu predmetnog projekta nastojati osigurati u idućoj proračunskoj godini 
· Kazne, penali i naknade štete- smanjuju se za isplaćeni iznos naknade štete od prirodne nepogode-tuča iz 2022. godine za štete u poljoprivredi budući je ista isplaćena krajem 2025. godine, a ne kako je bilo prvotno planirano u 2026. godini. Naime, kako je po okončanju upravnog spora koji je Grad Jastrebarsko vodio protiv RH i kojim je odlučeno u korist Grada sklopljena nagodba s Državnim odvjetništvom i Gradu je isplaćena pomoć iz državnog proračuna za naknadu šteta za elementarnu nepogodu tuča iz 2022. godine u prosincu 2025. godine, predmetna naknada za štete u poljoprivredi je isplaćena odmah, dok će se isplata naknade štete na objektima izvršiti tijekom 2026. godine. 
· Kapitalne pomoći- smanjuju se prvotno osigurana sredstva za dodjelu kapitalnih pomoći trgovačkom društvu u suvlasništvu Grada budući se bivše gradsko trgovačko društvo Vode Jastrebarsko d.o.o. pripojilo trgovačkom društvu Vodoopskrba i odvodnja d.o.o. temeljem Uredbe o uslužnim područjima te je potrebno uskladiti interne dokumente i procedure kao i donijeti planove gradnje, a što se očekuje tijekom 2026. godine i tek će se onda steći preduvjeti za isplaćivanje kapitalnih pomoći . 
· 

RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine povećavaju se za 3.248.600,00 € i sada iznose 20.131.000,00 €. U nastavku se daje obrazloženje promjena pojedinih skupina rashoda unutar navedenog razreda ekonomske klasifikacije.

· Rashodi za nabavu neproizvedene dugotrajne imovine
Ova skupina rashoda smanjuje se za 121.400,00 €, i sada iznosi 1.116.300,00 €. Predmetno smanjenje se odnosi na privremenu prolongaciju otkupa drugog dijela zemljišta za proširenje groblja u naselju Gornji Desinec do rješavanja imovinsko- pravnih odnosa od strane suvlasnika te na činjenicu da su sve nekretnine za projekt Izgradnje rotora s rekonstrukcijom dijela ulice T.E. Bakača, Mirni put i trga Lj. Babića otkupljene krajem 2025. godine i stoga nisu potrebna prvotno planirana sredstva u ovoj godini. 

· Rashodi za nabavu proizvedene dugotrajne imovine 
Ova skupina rashoda povećava se za 919.100,00 € i sada iznosi 9.827.200,00 €. Iako se planirana sredstva na razini skupine povećavaju unutar iste su nastale znatnije promjene, a što se obrazlaže u nastavku. Ukupno gledano rashodi za građevinske objekte se povećavaju u najvećem iznosu, a što je uvjetovano planiranjem potrebnih sredstava za izgradnju javnih površina i groblja u sklopu provedbe kapitalnog projekta Razvoja zelene infrastrukture u naselju Domagović, a za koji su osigurana i bespovratna sredstva iz Programa Konkurentnost i kohezija 2021.-2027. te zbog potrebe prijenosa neutrošenih sredstva za izgradnju područnog objekta dječjeg vrtića Radost 6 i dječjeg igrališta kod objekta dječjeg vrtića Radost 2 iz proračunske 2025. godine, a također su i osigurana dodatna sredstva za izradu projektne dokumentacije za buduću gradnju komunalne infrastrukture. Planirani rashodi za postrojenja i opremu se smanjuju budući je došlo do smanjenja procijenjene vrijednosti nabave za opremanje dječjeg vrtića Radost 6 temeljem projektantskog troškovnika. Uvodi se nova podskupina rashoda Višegodišnji nasadi, a unutar koje su planirana potrebna sredstva za hortikulturno uređenje javnih površina i groblja u sklopu provedbe kapitalnog projekta Razvoja zelene infrastrukture u naselju Domagović. Planirani rashodi za nematerijalnu proizvedenu imovinu također se smanjuju budući su prvotno planirana sredstva za izradu nove web stranice Grada i svih povezanih ustanova i korisnika proračuna prenamijenjena za druge aktivnosti.  

· Rashodi za dodatna ulaganja na nefinancijskoj imovini 
Ova skupina rashoda povećava se za 2.450.900,00 € te sada iznosi 9.187.500,00 €, a što je uvjetovano prijenosom planiranih, a nerealiziranih sredstava iz proračunske 2025. godine te planiranjem dodatnih sredstava za vantroškovničke radove kao i dodatne radove koji su nužni i potrebni za uspješan završetak višegodišnje obnove i revitalizacije dvorca Erdödy.  






















3.1.2. Prikaz manjka odnosno viška proračuna 

[bookmark: _Hlk167172792]Zakonom o proračunu te Uputama za izradu proračuna jedinica lokalne i područne (regionalne samouprave) dana je obveza prikazivanja rezultata poslovanja, viška ili manjka Proračuna. 

Prijedlogom I. Izmjena i dopuna Proračuna Grada Jastrebarskog za 2026. godinu ukupni konsolidirani prihodi i primici povećavaju se za 2.198.600,00 € te iznose 33.595.600,00 €, a ukupni konsolidirani rashodi i izdaci, povećavaju se za 3.870.000,00 € te iznose 36.395.000,00 €. Više planirana sredstva rashoda nad prihodima u iznosu od 2.799.400,00 € pokrivaju se raspoloživim sredstvima iz prethodnih godina, a koja su utvrđena Godišnjim izvještajem o izvršenju proračuna Grada Jastrebarskog za 2025. godinu. Utvrđeni višak prihoda sastoji se od: viška prihoda Grada u iznosu od 3.113.600,00 € te manjka prihoda proračunskih korisnika u iznosu od 314.200,00 €.

U nastavku u Tablici 4. daje se prikaz ostvarenog konsolidiranog rezultata poslovanja po korisnicima i  izvorima financiranja iz kojih potječe.

Tablica 4. Prikaz rezultata poslovanja po izvorima financiranja
	BROJČANA OZNAKA I NAZIV IZVORA
	GRAD JASTREBARSKO 
	DJEČJI VRTIĆ RADOST
	CENTAR ZA KULTURU 
	GLAZBENA       ŠKOLA 
	UKUPNO 

	1.1.0. Opći prihodi i primici 
	2.492.600,00
	-250.500,00
	-32.500,00
	-13.100,00
	2.196.500,00

	3.1.0. Vlastiti prihodi PK 
	 
	 
	13.300,00
	 
	13.300,00

	4.0.2. Komunalni doprinos
	 
	 
	 
	 
	0,00

	4.0.1. Komunalna naknada
	295.600,00
	 
	 
	 
	295.600,00

	4.5. Ostali prihodi za posebne namj. 
	11.900,00
	 
	 
	 
	11.900,00

	4.3.0. Prihodi za posebne namjene PK  
	 
	10.900,00
	 
	12.600,00
	23.500,00

	5.0.5. pomoći iz državnog proračuna 
	233.600,00
	 
	 
	 
	233.600,00

	5.2.1. pomoći iz županijskog proračuna  
	57.800,00
	 
	 
	 
	57.800,00

	5.0.6. Pomoći iz državnog proračuna 
	 
	 
	 
	-54.900,00
	-54.900,00

	6.1.0. Donacije 
	22.100,00
	 
	 
	 
	22.100,00

	6.1.2. Donacije- PK 
	 
	 
	 
	 
	0,00

	7.1.1. Prihodi od prodaje ili zamjene nefinancijske imovine 
	 
	 
	 
	 
	0,00

	UKUPNO 
	3.113.600,00
	-239.600,00
	-19.200,00
	-55.400,00
	2.799.400,00




Napominje se da je manjak korisnika tzv. „metodološki manjak“ uslijed primjene modificiranog obračunskog načela nastanka troška sukladno novom Pravilniku o proračunskom računovodstvu i računskom planu koji je u primjeni od 1.1.2025., a do ove godine se za transakcije između nadležnog proračuna i korisnika primjenjivalo novčano načelo (prihod i rashod su bili priznavani u istom izvještajnom razdoblju). 

Sukladno novom Pravilniku planiranje i izvršavanje proračuna i financijskih planova proračunskih i izvanproračunskih korisnika jedinice lokalne i područne (regionalne) samouprave temelji se na modificiranom obračunskom načelu, koje u osnovi znači da se rashodi planiraju prema proračunskim klasifikacijama u planskom razdoblju u kojem se očekuje nastanak poslovnog događaja (obveze), a iskazuju u izvještajnom razdoblju u kojem su nastali, neovisno o plaćanju, dok se s druge strane prihodi planiraju prema proračunskim klasifikacijama u planskom razdoblju u kojem se očekuje njihova naplata, a iskazuju u izvještajnom razdoblju u kojem su naplaćeni. Prethodno navedeno na primjeru korisnika znači da se primjerice rashod za plaću za prosinac iskazuje u prosincu odnosno knjiži se s 31. prosincem, dok se prihod za isplatu plaće iz nadležnog proračuna priznaje u trenutku naplate odnosno u idućem obračunskom razdoblju tj. u siječnju iduće proračunske godine kada „sjednu novci“ iz nadležnog proračuna.  

Obzirom na prikazanu metodologiju priznavanja prihoda i rashoda jasno je da će proračunski korisnici Grada u financijskim izvještajima od 2025. godine na dalje iskazivati tzv. metodološki manjak s obzirom da će kod kontinuiranih rashoda poput plaće, režijskih troškova i sličnog na prijelazima iz jednog u drugo izvještajno razdoblje, postojati raskorak u trenucima priznavanja rashoda i prihoda. Metodološki manjak se u tekućoj godini pokriva sredstvima iz nadležnog proračuna, a što korisnici planiraju i evidentiraju unutar podskupine 671 Prihodi iz nadležnog proračuna za financiranje redovne djelatnosti proračunskih korisnika. 

Ostvareni višak prihoda poslovanja Grada Jastrebarskog u 2025. godini kao i „metodološki manjak“ proračunskih korisnika, ovim Prijedlogom I. Izmjena i dopuna proračuna Grada Jastrebarskog za 2026. godinu, prenesen je u 2026. godinu i raspoređen u posebnom dijelu Proračuna prema namjenama izvora financiranja iz kojeg potječe.



























3.2.  OBRAZLOŽENJE POSEBNOG DIJELA I. IZMJENA I DOPUNA PRORAČUNA GRADA JASTREBARSKOG ZA 2026. GODINU  

Pravilnikom o planiranju u sustavu proračuna (Narodne novine“, broj 1/24) detaljno se propisuje izgled i sadržaj proračuna i financijskog plana te rebalansa, njihova dostava i objava te uvjeti i pravila preraspodijele sredstava proračuna. 

Člankom 24., stavak 1. predmetnog Pravilnika propisano je da Rebalans sadrži opći i posebni dio i obrazloženje općeg dijela. Nadalje, člankom 27. stavak 2. propisano je da Obrazloženje općeg dijela rebalansa jedinica lokalne i područne (regionalne) samo uprave sadrži obrazloženje:  prihoda i rashoda, primitaka i izdataka proračuna jedinica lokalne i područne (regionalne) samouprave te obrazloženje prenesenog manjka odnosno viška proračuna jedinica lokalne i područne (regionalne) samouprave.

Sukladno prethodno navedenom je izrađen Prijedlog ovih I. Izmjena i dopuna Proračuna Grada Jastrebarskog za 2026. godinu, no u svrhu što transparentnijeg trošenja javnog novca te lakšeg razumijevanja predloženih promjena u nastavku u Tablici 5. svaki odjel za programe iz svoje nadležnosti daje sažeti prikaz predloženih promjena po Prijedlogu I. Izmjena i dopuna Proračuna Grada Jastrebarskog za 2026. godinu.  

Tablica 5.: Obrazloženje I. Izmjena i dopuna proračuna za 2026. godinu na razini Odjela po programima
	RAZDJEL/ PROGRAM 
	PLANIRANO 2026.
	PROMJENA IZNOS
	NOVI IZNOS 2026. 
	OBRAZLOŽENJE 

	Razdjel 001 GRADSKO VIJEĆE I GRADONAČELNIK
	78.000,00
	32.000,00
	110.000,00
	 

	Glava 00101 GRADSKO VIJEĆE I GRADONAČELNIK
	78.000,00
	32.000,00
	110.000,00
	 

	Program 1001 IZVRŠNA I ZAKONODAVNA TIJELA
	78.000,00
	32.000,00
	110.000,00
	Osiguravaju se dodatna sredstva za Program Izvršna i zakonodavna tijela u  ukupnom iznosu od 32.000,00 eura, od čega se 2.000,00 eura osigurava za materijalne rashode (naknade članovima, troškove službenog puta, prijenos sjednica) te dodatnih 30.000,00 eura na aktivnosti Tekuća zaliha proračuna za isplatu dijela štete koja je nastala kao posljedica ciklone Deborah.  


	Razdjel 002 UPRAVNI ODJEL ZA FINANCIJE
	2.601.000,00
	11.000,00
	2.612.000,00
	 

	Glava 00201 UPRAVNI ODJEL ZA FINANCIJE
	2.601.000,00
	11.000,00
	2.612.000,00
	 

	Program 2002 LOKALNA UPRAVA
	1.806.000,00
	15.000,00
	1.821.000,00
	- predloženo povećanje u najvećoj mjeri proizlazi iz potrebe osiguranja sredstava za naknadu Poreznoj upravi za poslove naplate poreza na dohodak u visini 1% od uplata, a kako raste planirani prihod raste i predmetna naknada

	Program 2003 TRANSAKCIJE VEZANE ZA JAVNI DUG
	795.000,00
	-4.000,00
	791.000,00
	- smanjenje je uvjetovano niže realiziranim troškom bankovne naknade prilikom odobrenja kredita za financiranje kapitalnog projekta izgradnje područnog vrtića Radost 6 od prvotno planiranog


	Razdjel 003 UPRAVNI ODJEL ZA DRUŠTVENE DJELATNOSTI
	7.613.000,00
	1.024.800,00
	8.637.800,00
	 

	Glava 00301 DRUŠTVENE DJELATNOSTI
	2.013.000,00
	210.800,00
	2.223.800,00
	 

	Program 3004 PREDŠKOLSKI ODGOJ
	17.000,00
	81.500,00
	98.500,00
	Programom se osiguravaju dodatna financijska sredstva za financiranje troškova smještaja djece sa područja Grada Jastrebarskog u vrtićima drugih osnivača u drugim JLS-ima te troškove smještaja djece u obrtima izvan područja Grada Jastrebarskog. Grad Jastrebarsko pokriva troškove smještaja u predškolske ustanove i obrte izvan područja Grada Jastrebarskog za djecu koja zbog nedostatka kapaciteta u DV Radost Jastrebarsko nisu u redovnom upisnom roku ostvarila upis u dječji vrtić u Jastrebarskom. Nadalje ovim se Programom planiraju i sredstva za rekonstrukciju i opremanje dječjeg igrališta u sklopu DV Radost Jastrebarsko (Radost II), a koje nije bilo planirano izvornim Programom. 

	Program 3005 JAVNE POTREBE U KULTURI
	79.000,00
	0,00
	79.000,00
	Nema promjena u ovom Programu.

	Program 3006 OSNOVNOŠKOLSKO OBRAZOVANJE
	287.000,00
	3.000,00
	290.000,00
	Programom se osiguravaju dodatna sredstva za aktivnost Produženi boravak učenika osnovnih škola. Dodatna sredstva planiraju se za najavljeni Produženi boravak u osnovnoj školi u Krašiću od početka nove školske godine 2026/2027 gdje će Grad Jastrebarsko sufinancirati boravak za učenike sa područja Grada Jastrebarsko. Financijski udio Grada utvrdit će se razmjerno broju polaznika s jaskanskog područja. 

	Program 3007 SREDNJOŠKOLSKO I VISOKO OBRAZOVANJE
	90.000,00
	11.000,00
	101.000,00
	Programom se osiguravaju dodatna sredstva za sufinanciranje dodatnih potreba u srednjoškolskom obrazovanju i to za  udžbenike i pomagala za učenike koji se obrazuju u SS Jastrebarsko u programu Logistika te dodana sredstva za nagrađivanje učenika.

	Program 3008 OSTALE OPĆE JAVNE USLUGE
	10.000,00
	0,00
	10.000,00
	Nema promjena u ovom Programu.

	Program 3009 JAVNI RED I SIGURNOST
	468.000,00
	119.800,00
	587.800,00
	Za Vatrogasnu zajednicu Grada Jastrebarskog ovim se Programom osiguravaju dodatna sredstva za redovan rad posebno u dijelu koji se odnosi na intervencije, a koje su posljedica oluje Deborah. Nadalje, u Program se uvrštava i projekt obnove vatrogasnog doma DVD-a Stankovo, a sukladno sredstvima ostvarenim na natječaju Zagrebačke županije. Osigurana su i dodatna sredstva za javni poziv za potrebe i projekte dobrovoljnih vatrogasnih društava.

	Program 3010 ZDRAVSTVO
	147.000,00
	1.000,00
	148.000,00
	Za potrebe provedbe deratizacije i dezinsekcije osiguravaju se dodatna sredstva u iznosu od 1.000,00 eura, sukladno stvarnim potrebama.

	Program 3011 JAVNE POTREBE U SPORTU
	490.000,00
	15.000,00
	505.000,00
	U svrhu kapitalnih ulaganja u sportske objekte, osiguravaju se namjenska financijska sredstva u iznosu od 15.000,00 eura. Navedeni iznos dodjeljuje se s primarnim ciljem unapređenja i izgradnje sportske infrastrukture Nogometnog kluba „Guci“.

	Program 3012 SOCIJALNA ZAŠTITA
	254.000,00
	-7.000,00
	247.000,00
	U Programu „Socijalna zaštita“, na aktivnosti „Invaliditet“, umanjuju se planirana financijska sredstva. Do smanjenja dolazi iz razloga što je nadležno ministarstvo preuzelo financiranje dijela troškova za potrebe Centra Lug, čime je rasterećen lokalni proračun.

	Program 3013 RELIGIJSKE, KULTURNE I DRUGE SLUŽBE
	171.000,00
	-13.500,00
	157.500,00
	Dodatna financijska sredstva u iznosu od 18.000,00 eura osiguravaju se za aktivnost „Rashodi za rekreaciju, kulturni i religijski sadržaj koji nisu razvrstani“. Istovremeno, planira se povećanje sredstava u iznosu od 6.000,00 eura za aktivnost „Poslovi prijevoza pokojnika“ sukladno dosadašnjoj realizaciji i procjeni potreba do kraja godine. Nadalje, umanjuju se sredstva prvotno predviđena za tekući projekt „Provedba mjera demografske politike“, i to zbog neostvarivanja planiranih prihoda na natječaju nadležnog ministarstva. Unatoč izostanku sufinanciranja, Grad Jastrebarsko, sukladno svojim trenutačnim financijskim mogućnostima, nastavlja s daljnjom provedbom navedenog projekta.

	Glava 00302 Dječji vrtić
	3.849.000,00
	455.300,00
	4.304.300,00
	 

	Proračunski korisnik 26112 Dječji vrtić Radost Jastrebarsko
	3.849.000,00
	455.300,00
	4.304.300,00
	 

	Program 3004 PREDŠKOLSKI ODGOJ
	3.849.000,00
	204.800,00
	4.053.800,00
	Povećavaju se sredstva za plaće zaposlenih iz razloga rasta osnovice u prvoj polovici 2026.g te najavljenog rasta do kraja godine sukladno Odluci Vlade RH i važećeg Kolektivnog ugovora. Zbog općeg rasta cijena, a time i rasta troškova poslovanja DV Radost Jastrebarsko osiguravaju se dodatna sredstva za prijevoz, materijal i energiju, opremu i dr.

	Glava 00303 USTANOVE U KULTURI
	1.751.000,00
	358.700,00
	2.109.700,00
	 

	Proračunski korisnik 23903 Glazbena škola Jastrebarsko
	989.000,00
	105.600,00
	1.094.600,00
	 

	Program 3003 UMJETNIČKO OBRAZOVANJE
	989.000,00
	37.600,00
	1.026.600,00
	Dodatna sredstva osiguravaju se za pokriće materijalnih troškova koji općenito rastu, sredstva za nabavku računalne opreme te se osiguravaju sredstva za otpremninu djelatnika zbog odlaska u mirovinu. Dodatna sredstva osigurana su i za tekući projekt „Škola saksofona u Jaski“ i to u iznosu od 2.000,00 eura. 

	Proračunski korisnik 26073 Centar za kulturu Jastrebarsko
	762.000,00
	253.100,00
	1.015.100,00
	 

	Program 3005 JAVNE POTREBE U KULTURI
	762.000,00
	220.600,00
	982.600,00
	Ovim Programom osiguravaju se dodatna sredstva za uvećane troškove koji se odnose na redovno funkcioniranje i rad Centra za kulturu Jastrebarsko i Gradskog muzeja Jastrebarsko. Značajnije rastu materijalni troškovi CZKJ posebno u dijelu koji se odnosi na obrazovanje djece i odraslih u iznosu od 17.400,00 eura te troškovi GMJ u iznosu od 37.000,00 eura koji se najvećim dijelom odnose na troškove predavača i suradnika u obrazovanju te rashode za usluge. Ovim izmjena i dopunama Programa osiguravaju se i dodatna financijska sredstva za provedbu manifestacije „Ljeto u Jaski“ u iznosu od 80.000,00 eura, a sukladno stvarnim potrebama i troškovima (informacije od strane izvođača i dobavljača). 

	Razdjel 004 UPRAVNI ODJEL ZA GOSPODARSTVO I FONDOVE EUROPSKE UNIJE
	13.109.000,00
	3.577.100,00
	16.686.100,00
	 

	Glava 00401 UPRAVNI ODJEL ZA GOSPODARSTVO I FONDOVE EUROPSKE UNIJE
	13.109.000,00
	3.577.100,00
	16.686.100,00
	 

	Program 4014 RAZVOJ  GOSPODARSTVA
	385.000,00
	85.000,00
	470.000,00
	Za aktivnost Turizam dodatna sredstva odnose se na aktivnosti Turističke zajednice grada Jastrebarskog (80.000 EUR) te ostale tekuće donacije za javnu turističku infrastrukturu (5.000 EUR).

	Program 4015 RAZVOJ MALOG GOSPODARSTVA
	241.000,00
	-36.000,00
	205.000,00
	Smanjenje planiranih sredstava u iznosu od 43.000 EUR odnosi se na subvencije malom gospodarstvu-dadilje sukladno dosad pristiglim zahtjevima koji su nešto manji od predviđenog te povećanje predviđenih sredstava u iznosu od 7.000 EUR odnosi se na  aktivnosti promicanja poduzetništva za organizaciju radionica Kluba poduzetnika.

	Program 4016 RAZVOJ POLJOPRIVREDE
	459.000,00
	-160.000,00
	299.000,00
	Smanjenje predviđenih sredstava u ukupnom iznosu od 160.000 EUR odnosi se na isplaćeni iznos naknade štete od prirodne nepogode-tuča za štete u poljoprivredi u iznosu od 148.000 EUR kao i naknadu za rad stručnog povjerenstva za utvrđivanje stvarnog iznosa štete od prirodne nepogode-olujni i orkanski vjetar te smanjenje kapitalnih pomoći u poljoprivredi u iznosu od 12.000 EUR.

	Program 4019 PROVEDBA EU PROJEKATA- FINANCIJSKO RAZDOBLJE 2014.-2020.
	6.423.000,00
	2.529.000,00
	8.952.000,00
	Za projekt Obnova i revitalizacija dvorca Erdody u Jastrebarskom povećavaju se sredstva u iznosu od 2.529.000 EUR, a koje se odnosi na povećane rashode za usluge arheološkog nadzora (15.000 EUR), rashode za usluge ugradnje, spajanja i konfiguracije tehničke zaštite na objektu (18.000 EUR), rashode za nabavu usluge na nivou CNUS opreme-2. faza programiranje i puštanje u rad (4.000 EUR) te za vantroškovničke radove na obnovi dvorca do završetka obnove kao i dodatne radove koji su nužni i nepredvidivi u iznosu od 2.492.000 EUR.

	Program 4020 ZAŠTITA ŽIVOTINJA
	69.000,00
	0,00
	69.000,00
	Nema promjene.

	Program 4022 STRATEŠKO PLANIRANJE I PRIPREMA RAZVOJNIH PROJEKATA
	87.000,00
	11.000,00
	98.000,00
	Osiguravaju se sredstva u svrhu izrade projektne dokumentacije za prijavu projekata na vanjske izvore financiranja u iznosu od 10.000 EUR te potrebna sredstva za tuzemne članarine u iznosu od 1.000 EUR.

	Program 4023 PROVEDBA EU PROJEKATA - FINANCIJSKO RAZDOBLJE 2021. - 2027.
	5.445.000,00
	1.148.100,00
	6.593.100,00
	Za provedbu projekta Izgradnja područnog vrtića s kuhinjom Radost 6 u Jastrebarskom smanjuju se predviđena sredstva u iznosu od 154.000 EUR. Smanjenje predviđenih sredstava u većem dijelu odnosi se na smanjenje procijenjene vrijednosti nabave za opremanje dječjeg vrtića temeljem projektantskog troškovnika.
Za provedbu projekta Povećanje energetske učinkovitosti kroz ugradnju sunčanih elektrana na javim objektima GJ smanjuju se predviđena sredstva u ukupnom iznosu od 47.900 EUR sukladno zaprimljenim ponudama za nabavu i montažu sunčanih elektrana nakon provedenog postupka javne nabave.
Za projekt Razvoja zelene infrastrukture u naselju Domagović predviđena su sredstva u 2026. godini u iznosu od 1.350.000 EUR sukladno Ugovoru o dodjeli bespovratnih sredstava za aktivnosti izvedbe radova i uređenje zelene infrastrukture te intelektualne usluge i usluge promidžbe i informiranja.

	Razdjel 005 UPRAVNI ODJEL ZA IMOVINSKO-PRAVNE POSLOVE, KOMUNALNI SUSTAV, PROSTORNO UREĐENJE I ZAŠTITU OKOLIŠA
	8.530.000,00
	-506.000,00
	8.024.000,00
	 

	Glava 00501 UPRAVNI ODJEL ZA IMOVINSKO-PRAVNE POSLOVE, KOMUNALNI SUSTAV, PROSTORNO UREĐENJE I ZAŠTITU OKOLIŠA
	8.530.000,00
	-506.000,00
	8.024.000,00
	 

	Program 4017 UPRAVLJANJE IMOVINOM
	284.000,00
	-32.000,00
	252.000,00
	U aktivnosti Upravljanje imovinom, Program se povećava prvenstveno zbog potrebe osiguravanja dodatnih sredstava u svrhu sanacije šteta na zgradama u vlasništvu Grada Jastrebarskog uslijed nevremena od 26. ožujka 2026.godine, kao i osiguravanja dodatnih sredstava za iskop i navoz zemlje u svrhu uređenja privremenog parkirališta za vrijeme izvođenja radova na rekonstrukciji Trga Ljube Babića i Ulice Mirni put, izgradnje kružnog toka i parkirališta. Također, planirana sredstva za procjene vrijednosti nekretnina i geodetske poslove također se usklađuju sa očekivanim ostvarenjem do kraja godine. Nadalje, u Aktivnosti Sanacija šteta od potresa, smanjuju se sredstva planirana za oslik zgrade Muzeja (Vladka Mačeka 1) i sredstva planirana za projektiranje dvorišne zgrade Vladka Mačeka 2 u Jastrebarskom.


	Program 5170 ODRŽAVANJE KOMUNALNE INFRASTRUKTURE
	2.747.000,00
	205.900,00
	2.952.900,00
	0. Program održavanja komunalne infrastrukture povećava se za ukupno 205.900,00 EUR, a promjene su nastale na slijedećim aktivnostima:
0. Održavanje nerazvrstanih cesta +116.000,00 EUR,
0. Održavanje javnih površina i održavanje čistoće +72.900,00 EUR,
0. Javna rasvjeta +72.900,00 EUR
Obrazloženje povećanja opisano je u Prijedlogu Izmjena i dopuna Programa održavanja komunalne infrastrukture na području Grada Jastrebarskog za 2026. godinu.

	Program 5181 IZGRADNJA CESTA
	2.414.000,00
	137.100,00
	2.551.100,00
	0. U kapitalnom projektu Izgradnja nerazvrstanih cesta, povećavaju se planirana sredstva prvenstveno zbog potrebe osiguravanja sredstava u svrhu otkupa zemljišta za izgradnju nerazvrstane prometnice Stjepana Medvedovskog-Zipe s odvojkom, koja sredstva su planirana i neizvršena u Proračunu za 2025.godinu, kao i potrebe osiguravanja sredstava za projektiranje i sanaciju mosta u naselju Čeglje preko potoka Brebrovac. U Kapitalnom projektu Izgradnja rotora s rekonstrukcijom dijela ulice T.E.Bakača, Mirni put i Trga Ljube Babića, smanjuju se sredstva planirana za otkup zemljišta, budući da su ista realizirana u 2025.godini, dok se istovremeno osiguravaju sredstva za izradu projektne dokumentacije i uklanjanje objekata u trasi buduće prometnice. U Kapitalnom projektu Izgradnja ulice prema novom dječjem vrtiću i osnovnoj školi s rekonstrukcijom DC D1 osiguravaju se dodatna sredstva za izgradnju ulice prema novom dječjem vrtiću i osnovnoj školi s rekonstrukcijom DC1,  po provedenom postupku javne nabave u svrhu izvođenja predmetnih radova. Nadalje, unutar navedenog programa otvara se novi Kapitalni projekt Izgradnja mosta Cvetković-Domagović na NC 1015, u kojem se osiguravaju sredstva za otkup zemljišta u svrhu rješavanja imovinsko-pravnih odnosa radi provedbe predmetnog projekta.
Detaljno pojašnjenje dano je u Obrazloženju Prijedloga Izmjena i dopuna Programa građenja komunalne infrastrukture na području Grada Jastrebarskog za 2025.godinu

	Program 5182 IZGRADNJA JAVNIH POVRŠINA
	800.000,00
	-306.800,00
	493.200,00
	U kapitalnom projektu Javne površine smanjuju se sredstva planirana za izgradnju nogostupa u Donjem Desincu (II. Faza), uređenje autobusnih stajališta i izradu projektne dokumentacije za dva dječja igrališta na području Grada Jastrebarskog, te se istovremeno osiguravaju sredstva za pružanje usluga izrade idejnog rješenja pješačko-biciklističke staze uz DC 310 i dodatna sredstva za obnovu mosta u Perivoju Erdody.
U kapitalnom projektu Strossmayerov trg povećavaju se osigurana sredstva za pružanje usluga izrade idejnog projekta. U kapitalnom projektu Izgradnja dječjeg igrališta u Hrastju Plešivičkom, smanjuju se planirana sredstva sukladno realiziranim sredstvima.


	Program 5183 IZGRADNJA JAVNE RASVJETE
	30.000,00
	3.000,00
	33.000,00
	U programu Izgradnja javne rasvjete, osiguravaju se dodatna sredstva za pružanje usluge izrade elektroprojekta vanjske rasvjete za dijelove ulica Eugena Kumičića, A.G. Matoša i Plešivičke ulice u Jastrebarskom

	Program 5184 IZRADA DOKUMENATA PROSTORNOG PLANIRANJA
	276.000,00
	-14.200,00
	261.800,00
	U programu izrade dokumenata prostornog planiranja dodana su sredstva za izradu ukidanja Urbanističkog plana uređenja Rakitovica I, te se smanjuju sredstva za izradu Urbanističkog plana uređenja Trstenica i izradu Urbanističkog plana uređenja Desinec  

	Program 5185 IZGRADNJA KOMUNALNO-VODNIH GRAĐEVINA
	425.000,00
	-400.000,00
	25.000,00
	U programu Izgradnja komunalno-vodnih građevina oslobodio se veći dio osiguranih sredstava za izgradnju komunalnih vodnih građevina sukladno planu realizacije do kraja ove proračunske godine, a obzirom na pripajanje trgovačkog društva Vode Jastrebarsko d.o.o. trgovačkom društvu Vodoopskrba i odvodnja d.o.o. i neispunjavanja uvjeta za isplatu s osiguranih sredstava na javnog isporučitelja vodnih usluga.


	Program 5186 IZGRADNJA GROBLJA
	218.000,00
	-150.000,00
	68.000,00
	U programu Izgradnja groblja smanjuju se sredstva planirana za otkup zemljišta u svrhu proširenja groblja u Gornjem Desincu.  

	Program 5190 ZAŠTITA OKOLIŠA
	125.000,00
	10.000,00
	135.000,00
	U aktivnosti Ekološke usluge osiguravaju se dodatna sredstva za uklanjanje nepropisno odbačenog otpada u svrhu provedbe projekta „Od izvora do mora“ i dodatna sredstva za pružanje usluga sakupljanja i propisnog zbrinjavanja lešina životinja i ostalih nusproizvoda s javnih površina, po provedenom postupku nabave predmetnih usluga 

	Program 5211 PROMET
	1.168.000,00
	25.000,00
	1.193.000,00
	U kapitalnom projektu Izgradnja autobusnog kolodvora u Jastrebarskom osiguravaju se sredstva za izradu idejnog projekta autobusnog kolodvora u Jastrebarskom, koja sredstva su planirana i neizvršena u Proračunu za 2025.godinu. Također, osiguravaju se sredstva za usluge promidžbe i informiranja u svrhu provedbe tekućeg projekta Komunalni linijski prijevoz putnika na području Grada Jastrebarskog.


	Program 6022 DIGITALIZACIJA LOKALNE UPRAVE
	43.000,00
	16.000,00
	59.000,00
	U programu Digitalizacija lokalne uprave osiguravaju se dodatna sredstva za nadogradnju Web GIS sustava Grada Jastrebarskog obzirom da je dio sredstava za nadogradnju Web GIS sustava koji je ugovoren krajem 2025.godine izvršen tijekom proračunske 2026.godine.

	Razdjel 006 UPRAVNI ODJEL ZA OPĆE POSLOVE
	594.000,00
	82.100,00
	676.100,00
	 

	Glava 00601 UPRAVNI ODJEL ZA OPĆE POSLOVE
	594.000,00
	82.100,00
	676.100,00
	 

	Program 6021 LOKALNA SAMOUPRAVA I ADMINISTRACIJA
	403.000,00
	59.100,00
	462.100,00
	Osigurava se dodatnih 59.100,00 eura za Program Lokalna samouprava i administracija. Značajnije rastu materijalni troškovi kao i troškovi za usluge u prosjeku za 38,34%. Dio potrebnih sredstava osigurava se preraspodjelom unutar Programa kao npr.  smanjenje rashoda za nabavu nefinancijske imovine. Dodatna sredstva osiguravaju se za rashode za energiju, literaturu i redovno poslovanje, poštarinu i usluge interneta, objavu natječaja i oglasa, najamnine i zakupnine, usluge odvjetnika, grafičke i tiskarske usluge (Službeni vjesnik), kibernetičku sigurnost i dr.

	Program 7001 OPĆI I ADMINISTRATIVNI POSLOVI
	191.000,00
	23.000,00
	214.000,00
	Za provedbu Programa osiguravaju se dodatna sredstva u iznosu od 23.000,00 eura. Povećanje financijskih sredstava odnosi se na aktivnosti „Proslave“, „Gradske manifestacije“ i „Diplomatska berba“, a usklađeno je s trenutnim kretanjima cijena na tržištu i općim rastom troškova u organizaciji događanja. Stavka za usluge informiranja umanjuje se za 1.000,00 eura.

